– భారీ నష్టాలతో ముగిసిన స్టాక్‌మార్కెట్లు
– రూ.4 లక్షల కోట్ల ఇన్వెస్టర్ల సంపద ఆవిరి
– డాలర్‌ వర్సెస్‌ రూపాయి 68
– భయంలేదన్న ఆర్థికశాఖ, ఆర్‌బిఐ
ముంబై : ఐరోపాకూటమి నుంచి వైదొలగాలని బ్రిటన్‌ పౌరులు ఇచ్చిన తీర్పుపై భారతీ స్టాక్‌ మార్కెట్లు ప్రారంభంలో 1100 పాయింట్ల వరకూ దిగజారాయి. రానురాను కోలుకుని చివరకు స్టాక్‌ మార్కెట్లలో సెన్సెక్స్‌ 605 పాయింట్ల నష్టంతో ముగిసాయి. నాలుగు లక్షల కోట్ల ఇన్వెస్టర్ల సంపద ఆవిరి అయిందని స్టాక్‌ నిపుణుల అంచనా. 100 లక్షల కోట్ల మార్కె ట్‌ విలువలున్న సెన్సెక్స్‌ ఒక్కసారిగా 1100 పాయింట్లు దిగ జారి ఆపై చివరకు 605 పాయింట్లవద్ద ముగియడంతో నష్టా లు ఒకింత తగ్గినా భారీ పతనంగానే చెప్పాలి. స్టాక్‌ మార్కెట్ల లో ఎక్కువగా టాటామోటార్స్‌పై ఒత్తిడిపెరిగింది. బెంచ్‌మార్క్‌ సూచీలు రెండుశాతం దిగజారాయి. బెంచ్‌మార్క్‌ నిఫ్టీ ఈ ఏడాది ఫిబ్రవరి 11వ తేదీ తర్వాత భారీ నష్టం చవిచూసింది. ఇంట్రాడే వాణిజ్యంలోనే భారత పతనం చవిచూసింది. ఎస్‌అండ్‌పి బిఎస్‌ఇ సెన్సెక్స్‌ 2.2శాతం నష్టపోయింది. 605 పాయింట్ల భారతపతనం చవిచూసిచివరకు సెన్సెక్స్‌ 26,398 పాయింట్లవద్ద నిలిచింది. నిఫ్టీ 50సూచి 2.2శాతం లేదా 182 పాయింట్లు క్షీణించి 8089వద్ద నిలిచింది. బిఎస్‌ఇ మిడ్‌క్యాప్‌, సూచి 1.1శాతం స్మాల్‌క్యాప్‌సూచి 1.5శాతం దిగజారాయి. విదేశీ మార్కెట్లపరంగా స్టాక్‌మార్కెట్లలో కూడా ఆసియా షేర్లు యుకె రిఫరెండమ్‌తో దిగజారాయి. యూరోపియన్‌ యూని యన్‌ సభ్యత్వం నుంచి వీడిపోవాలన్న బ్రెగ్జిట్‌ ప్రభావం జపాన్‌ నిక్కీ 7.92శాతం దిగజారింది. డాలర్‌తో యెన్‌ విలువలు భారీ గా పెరిగాయి. అమెరికా ఇండెక్స్‌ ఫ్యూచర్స్‌ కూడా భారీ పత నం చవిచూసాయి. ట్రేడ్‌ ఫ్యూచర్‌ సూచీలు డౌజోన్స్‌ పారిశ్రా మిక సగటు సూచి 598 పాయింట్లు దిగజారినట్లు తేలింది. యూరోపియన్‌ స్టాక్‌ మార్కెట్లలో బిలియన్లకొద్దీ మార్కెట్‌ విలు వలు పతనం చవిచూసాయి. ఫ్రాన్స్‌ సిఎసి, జర్మనీ డాక్స్‌, లండన్‌ ఎఫ్‌టిఎస్‌ఇలు 5-8.5శాతం దిగజారాయి. బ్రిటన్‌ పౌండ్‌ 18 అమెరికా సెంట్ల కంటే తక్కువకు పడిపోయింది. 1985 నాటి కనిష్టస్థాయిని నమోదుచేసింది. బ్రెగ్జిట్‌ వల్ల బ్రిట న్‌ సావరిన్‌ రేటింగ్స్‌కు వ్యతిరేకత ఉంటుం దని, రానున్నరోజుల్లో కూడా ఇదే కొనసాగు తుందన్న భావన మూడీస్‌ వ్యక్తంచేసింది. ఇక దేశీయ మార్కెట్లపరంగాచూస్తే రిజర్వు బ్యాంకు కరెన్సీ మార్కెట్లలో జోక్యం చేసు కుంటున్నది. ఒకటిశాతం దిగజారడంతో ఆర్‌బిఐజోక్యం అనివార్యంఅయింది. భారత్‌ రూపాయి, బాండ్లపై బ్రెగ్జిట్‌ప్రభావం తక్కు వేనని వెల్లడించారు. మొత్తం 19 విభాగాల సూచీలపై బ్రెగ్జిట్‌ప్రభావం కనిపించింది. 2-6శాతం బిఎస్‌ఇ పడిపోయింది. అంత ర్జాతీయ మార్కెట్లు సైతం బ్రిటన్‌ నిర్ణయా నికి పిల్లిమొగ్గలేసాయి. టాటామోటార్స్‌, మదర్‌సన్‌సుమి సిస్టమ్స్‌, వేదాంత, టాటా స్టీల్‌, హిందాల్కో ఇండస్ట్రీస్‌ మెటల్‌రంగ పరంగాను,రియాల్టీపరంగా ఇండియాబుల్స్‌ రియల్‌ఎస్టేట్‌, యూనిటెక్‌, హౌసింగ్‌ డెవలప్‌మెంట్‌ ఇన్‌ఫ్రా సంస్థలపై ఒత్తిడి పెరిగింది. బ్యాంకింగ్‌రంగంలో ఐడిబిఐబ్యాంక్‌ 8శాతం దిగజారింది. టాటామోటార్స్‌ ఎనిమిదిశాతం దెబ్బతి న్నది. టాటాస్టీల్‌ యుకెలో భారీ కార్యకలాపాలు సాగిస్తోంది. 58శాతం రాబడుల్లో వాటా యూరోప్‌ నుంచే వస్తుంది. ఇప్పటి కే ఏడుశాతం దిగజారింది. మారుతిసుజుకి ఇండియా 1.9 శాతం నష్టపోయింది. డాలరుతో యెన్‌పటిష్టం కావడమే ఇందు కు కీలకం. ఐటి మేజర్‌ కంపెనీలు టిసిఎస్‌, ఇన్ఫోసిస్‌, విప్రో, హెచ్‌సిఎల్‌ టెక్నాలజీస్‌ వంటివి యూరోప్‌ ఎగుమతులకారణం గా 23నుంచి 27శాతం రాబడులు సాధించేవి. శుక్రవారం 2-4శాతం చొప్పున దిగజారాయి. టెక్‌మహీంద్ర ఆదాయం యుకె ఎగుమతులతోనే ఎక్కువ ఉండేది. మొత్తం రాబడుల్లో 30శాతం వరకూఉంది. కంపెనీ షేర్లు 1.3శాతం దిగజారాయి. ఫార్మరంగపరంగా సన్‌ఫార్మా నిలకడగాముగిసింది. గురువారం 7.5 మిలియన్ల వాటాలను రూ.900 చొప్పున బైబాక్‌ చేసింది. ప్రస్తుత మార్కెట్‌ధరకంటే బైబాక్‌ ధర 20శాతం అధికంగా ఉంది. మొత్తంమీద భారత్‌మార్కెట్లపై బ్రెగ్జిట్‌ప్రభావం తొలుత తీవ్రస్థాయిలో ఉండగా రానురాను కొంతతగ్గింది. బెంచ్‌మార్క్‌ సూచి 1100 పాయింట్ల వరకూ దిగజారింది. భారత్‌రూపాయి కూడా భారీ పతనం చవిచూసింది. 68 రూపాయలకు చేరింది. చివరకు 605 పాయింట్లకు చేరింది. 2.9లక్షల కోట్ల డాలర్ల ఆర్థిక వ్యవస్థ ఉన్న ఐరోపాకూటమి 28 దేశాలకూటమి ఆర్థిక మాంద్యం లోకి వెళుతుందన్న భయాందోళనలు వ్యక్తంకావడంతో యూరోప్‌, ఆసియా మార్కెట్లు కూడా అదేరీతిలో కొనసాగాయి. జపాన్‌ నిక్కీ 8శాతం దిగజారి 1286 పాయింట్లవద్ద ముగిస్తే హాంకాంగ్‌ హ్యాంగ్‌షెంగ్‌ 609 పాయింట్లవద్ద ముగిసింది. ప్యూచర్స్‌ట్రేడింగ్‌ లో వాల్‌స్ట్రీట్‌ మార్కెట్లు కూడా నష్టాల్లోనే ముగిసాయి. ఎస్‌అండ్‌ పి 500 ఫ్యూచర్స్‌ మూడుశాతం నష్టాలు ఎదుర్కొన్నాయి.